‘અસ્તિત્વદર્શન’ ટૂંક સમયમાં શરૂ થનારું નવું અને અન્ય સામયિકોથી વિષયવસ્તુની રીતે થોડુંક ‘અલગ’ સામયિક બનવા ધારે છે. કદર્માચાર્ય ફાઉન્ડેશન ટ્રસ્ટ દ્વારા પ્રકાશિત થનારું આ સામયિક નો વિષય શું છે? પરિચય અંકના સંપાદકીયમાં કહ્યું છે તેમ, ‘જે મનુષ્યનો મૂળ રસનો વિષય છે એ જ અસ્તિત્વદર્શનનો વિષય પણ છે. જેને મન છે તે મનુષ્ય છે, માટે મનનું વિશ્લેષણ અને સંશ્લેષણ, મનની ભીતરમાં તપાસ અને શોધ, સાથે જ મનનું સૌંદર્ય, તેની ગરિમા, તેની નબળાઈઓ અને ક્ષમતાઓ તથા કલ્પનાઓ અને હકીકતોને જ અહીં મૂળભૂત રુચિનો વિષય હશે. મનુષ્યના સંઘર્ષની ગાથા, સંસ્કૃતિનો વિકાસ, રીત રિવાજ, સમાજવ્યવસ્થામાં વિકસતા અને વિકૃત થતાં માનવમનના ઈતિહાસની કથા, વર્તમાનની તપાસ, પર્યાવરણ અને પ્રકૃતિ, પશુ પક્ષી, કલા કવિતા, સાહિત્ય સંગીત, વિજ્ઞાન દર્શન જેવા વિષયોને લઈને અસ્તિત્વદર્શન સેતુરૂપ બનવા માંગે છે. અસ્તિત્વદર્શન મેળવવા અંગે તથા સંપર્ક વિશે ઉપલબ્ધ માહિતી અક્ષરનાદના ‘આપણા સામયિકો‘ વિભાગમાં મૂકી છે.